Madame Web Digambarkan “Lebih Thriller Berbanding Aksi”
Selepas Morbius dan Spider-Man: Across the Spider-Verse, Sony Pictures kini sedang bersiap sedia untuk memperkenalkan watak Madame Web kepada peminat.  Filem yang pada awalnya dijadualkan tayangan pada tahun ini, telah ditukar tarikh ke tahun hadapan iaitu pada 16 Februari 2024.  Sementara kita menanti, penerbit Lorenzo di Bonaventura telah berkongsi sedikit perkembangan mengenai spin-off Spider-Man itu.  Dalam temubual dengan Collider, Lorenzo memberitahu bahawa Madame Web adalah filem “yang memiliki nada yang berbeza dalam dunia Spider-Man.” “yang memiliki nada yang berbeza dalam dunia Spider-Man.” Menurut Lorenzo, filem itu tidak seperti kebanyakan filem-filem Marvel, dimana “ia bukanlah filem aksi,” sebalik “lebih tertumpu kepada thriller.” Alasannya mudah, kerana watak itu “tidak sesuai untuk filem aksi.” Walaupun begitu, Lorenzo yakin peminat akan dapat membiasakan diri dengan filem yang diterajui Dakota Johnson itu.  Madame Web diterajui Dakota Johnson yang akan memainkan watak utama. Menyertai Johnson adalah Sydney Sweeney (Euphoria), Celeste O’Connor (Ghostbusters: Afterlife), Isabela Merced (Transformers: The Last Knight), dan Emma Roberts (American Horror Story),  disamping Tahar Rahim, Mike Epps (The Upshaws), dan Adam Scott (Severance). Filem terbaru Sony Pictures itu akan diarahkan oleh S.J. Clarkson berdasarkan skrip yang ditulis oleh Matt Sazaman dan Burk Sharpless.  Butiran lanjut mengenai filem itu masih belum diketahui, namun terdapat spekulasi bahawa ia akan ditetapkan sebelum kelahiran Peter Parker.